kardosdrur/scandi-wiki huggingface dataset:
Subduktion

Indenfor pladetektonik er subduktion et område, hvor to af jordskorpens plader støder imod hinanden, og den tungeste presser sig ned under den anden – altså underskydning. Derved sker der en delvis opsmeltning af den neddykkende plade, og det nydannede magma har en mere sejtflydende konsistens. Dette medfører, at den opstigende magma vil danne mere eksplosive vulkaner på jordens overflade, da den sejtflydende lavas konsistens bevirker, at gasserne har sværere ved at undslippe i vulkanens udbrud. Man kalder det også for en destruktiv pladegrænse.

Se også

 Jordskælvet ved Sendai 2011
 Cascades

Pladetektonik
Ole Tobiasen

Ole Tobiasen (født 8. juli 1975 i København) er en dansk professionel fodboldspiller. Han spiller i forsvaret, fortrinsvis som højre back. Ole Tobiasen har spillet 6 kampe for det danske fodboldlandshold.

Ole Tobiasen startede sin karriere i B 1908, og efter at have spillet for en række klubber i Storkøbenhavn fik han kontrakt med den hollandske klub SC Heerenveen. Efter to år og 34 kampe blev storholdet Ajax Amsterdam opmærksomme på hans talent, og Tobiasen skiftede herefter til Ajax for sæsonen 1997-98. Tobiasen opnåde 6 kampe for Ajax i de følgende to år. Han spillede på landsholdet i kvalifikationskampene til 1998 FIFA World Cup og Euro 2000, men på grund af skader deltog han ikke i slutrunderne. 

Tobiasen havde herefter en række pauser grundet skader, og han sad på bænken i perioden 1999-2002. Da kontrakten med Ajax løb ud, skiftede han til AZ Alkmaar, hvor han spillede 13 kampe, hvorefter han skiftede tilbage til FC København. I transfervinduet 2005-06 blev Ole Tobiasen lejet ud til AaB i 6 måneder, hvor han fik fast plads i startopstillingen som midterforsvarer.

I 2006 fik Tobiasen kontrakt med norske Sandefjord, og i marts 2007 skiftede Tobiasen til hollandske MVV Maastricht.

Fodboldspillere fra Danmark
Fodboldspillere fra SC Heerenveen
Fodboldspillere fra AFC Ajax
Fodboldspillere fra AZ Alkmaar
Fodboldspillere fra B 1908
Fodboldspillere fra AaB
Fodboldspillere fra MVV Maastricht
Fodboldspillere fra Sandefjord Fotball
Samuel Christoph Gedde

Samuel Christoph Gedde (14. juli 1691 – 2. februar 1766) var en dansk officer, militærarkitekt og mesterlig korttegner, der har efterladt sig en stor mængde tegninger, der er væsentlige kilder til 1700-tallets danske fæstningsbyggeri og militære arkitektur.

Gedde, søn af Ritmester og interim kommandant på Møn Christian Giedde (1638-1705) og Charlotte født von Geijder af kurlandsk adel, blev født 14. juli 1691, udnævntes til værkbase ved den danske Fortifikationsetat 1710 og forfremmedes 1713 til underkonduktør og 1720 til konduktør ved samme. 1724 overgik han til Fortifikationsetaten i Holsten som overkonduktør, hvornæst han i 1729 udnævntes til ingeniørkaptajn og i 1735 til ingeniørmajor og generalkvartermester-løjtnant med station i Oldenborg. Han blev i 1739 forsat ad interim som midlertidig chef til Fortifikationsetaten i Danmark, udnævntes til oberstløjtnant af Fortifikationen 1742, til generalkvartermester 1743 og forsattes samme år definitivt til den danske Fortifikationsetat, hvis chef han blev i 1744.

I denne stilling erholdt han karakter som oberst af Infanteriet 1749 og udnævntes til generalmajor af Infanteriet 1760. Ved Ingeniørkorpsets oprettelse 29. december 1763 fratrådte han chefspladsen, og han døde 2. februar 1766.

Han var gift med Marie Elisabeth født Pechernaut de la Remiére (f. 29. juli 1705 d. 6. september 1751), med hvem han havde 10 børn, hvoriblandt Christian Gedde, Hans Christopher Gedde og Salomon Gedde.

Gedde er især kendt for sine utallige kolorerede tegninger og opmålinger. Sønnen Christian Gedde fortsatte i dette spor med sit eleverede kort over København.

Udvalgte tegninger 
 Christiansø
 Fredericia
 Projekt til galejhavn og fæstning ved Nivå (1750, Rigsarkivet)
 Tegning af Kronborgs fæstning med Kronværket (1750, Rigsarkivet)
 Christianshavn, Holmen og Flådens Leje (1751, Rigsarkivet)
 Opmåling af Stokhuset, Øster Voldgade, København (1754, Rigsarkivet)
 Opmåling af Svanestok i Kastellet, København (1754, Rigsarkivet)
 Rysensteens Lynette (1754, Rigsarkivet)
 Rysensteen og Kallebods Køkkenkurve (1755, Rigsarkivet)

Kilder 
 Dansk Biografisk Leksikon

Generalmajorer fra Danmark
Arkitekter fra Danmark
Danskere i 1700-tallet
Ingeniørofficerer fra Danmark
Kartografer fra Danmark
Personer i Dansk Biografisk Leksikon
Luxo Jr.

Luxo Jr. er den første computeranimationsfilm produceret i 1986 af Pixar Animation Studios. Filmen varer lidt over to minutter, inkl. krediteringer. Filmen skulle demonstrere hvilke slags ting, det nyoprettede selskab var i stand til at producere.

De to eneste figurer i filmen er 2 bordlamper inspireret af en lampe af mærket Luxo. Lampen blev senere en del af Pixars logo.

Eksterne henvisninger 
 

Amerikanske film fra 1986
Computeranimationsfilm
Animationsfilm fra USA
Salomon Gedde

Salomon Gedde (10. februar 1748 i København — 20. januar 1809) var en dansk officer.

Gedde var født som søn af generalmajor Samuel Christoph Gedde og Marie Elisabeth født Pechernaut de la Remiére. Han var broder til Hans Christopher Gedde og Christian Gedde. Han blev værkbase réformé 1758, virkelig 1759, underkonduktør 1760, men blev ej optaget i Ingeniørkorpset ved dettes oprettelse 1763. Derimod blev han i 1764 ved Artillerikorpsets oprettelse ansat i dette som sekondløjtnant med sin forrige anciennitet, premierløjtnant 1765, kaptajn og kompagnichef 1773, karakteriseret major 1788, virkelig 1790, oberstløjtnant 1795, detachementskommandør for artilleriet i Holsten 1796, kommandør for Artillerikorpset 1802. 1805 gik han efter ansøgning af fra artilleriet og blev kommandant i Frederiksstad. Han døde 20. januar 1809, en uge før han på kongens fødselsdag skulle udnævnes til generalmajor af infanteriet.

Han var 1784 blevet gift med Catharina Elisabeth Qvist (døbt i København 8. april 1752 – 13. oktober 1832), datter af Peter Jacobsen Qvist og Inger født Ivers.

Kilder 
 Dansk Biografisk Leksikon

Artilleriofficerer fra Danmark
Danskere i 1700-tallet
Danskere i 1800-tallet
Personer i Dansk Biografisk Leksikon
Geris Spil

Geris Spil (originaltitel: Geri's Game), er en animeret kortfilm fra 1997 lavet af Pixar, som vandt en Oscar for bedste animerede kortfilm i 1998. Filmen blev skrevet af Jan Pinkava.

Handling 
Historien finder sted i en mennesketom park om efteråret. Hovedpersonen spiller skak mod sig selv og "bliver" hver af de to spillere på skift ved at gå til den anden side af skakbrættet og ændre personlighed ved at tage sine briller af eller på. Som spillet skrider frem, ser det ud til, at der er to mennesker, der spiller. Sorte Geri (uden briller) får efterhånden taget alle hvide Geris brikker undtaget konge. Men hvide Geri snyder sorte Geri ved at lade, som om han får et hjerteanfald, og i forvirringen vender han brættet om, sådan at han står til at vinde. Sorte Geri, der nu er den, der kun har kongen tilbage, opgiver og giver hvide Geri sit gebis som gevinst. Hvide Geri putter gebisset i munden, og kameraet skifter vinkel, så det nu er tydeligt, at der kun er en Geri.

Baggrund 
Kortfilmen er den første Pixar-produktion med et menneske i hovedrollen. Filmen bliver lavet for at forbedre animering af mennesker og tøj.

Statistrolle 
Geri havde en statistrolle et år efter, Toy Story 2. Hans stemme blev spillet af Jonathan Harris.

Awards 
 1998 Academy Award-USA-Bedste Animerede Kortfilm
 1998-Anima Mundi Animation Festival Bedste Film-x2 
 1998 Annecy International Festival of Animated Film-Jan Pinkava 
 Annie-1998-Awards fremragende præstation i Animerede Kortfilm
 1998-Florida Film Festival, Bedste Kortfilm
 1998-World Animation Celebration Best CGI-3D Professional, Jan Pinkava 
 1998-World Zagreb dukkefilmfestival, Internetfavoritter

Eksterne Henvisninger 

Kortfilm fra USA
Computeranimationsfilm
Amerikanske film fra 1997
Oscar for bedste korte animationsfilm
Animationsfilm fra USA
Marcus Tracy

Marcus Garin Tracy (født 2. oktober 1986 i Philadelphia, Pennsylvania, USA) er en fodboldspiller fra USA. Han blev tildelt Missouri Athletic Club's Hermann Trophy for hans 2008-sæson hos Wake Forest i den amerikanske College-liga, hvor han scorede 30 mål i 77 kampe.

Han spillede 15 kampe og scorede 2 mål for AaB. Han fik sin debut i UEFA Cuppens ottendedelsfinale mod Manchester City i 2009, hvor han lavede en assist til et af AaB's mål. Hans kontrakt med den nordjyske klub blev opsagt d. 3. oktober 2011 efter en lang perioder med skader.

Referencer

Eksterne links 
 Biografi på Wake Forest Universitys hjemmeside 
 Biografi på AaB's hjemmeside 

Fodboldspillere fra USA
Fodboldspillere fra AaB
Fodboldspillere fra San Jose Earthquakes
Personer fra Philadelphia
Arkadelphia

Arkadelphia er en amerikansk by og administrativt centrum i det amerikanske county Clark County, i staten Arkansas. I 2006 havde byen  indbyggere.

Ekstern henvisning 
 Arkadelphias hjemmeside 

Byer i Arkansas
Paris (Arkansas)

Paris er en amerikansk by og administrativt centrum for det amerikanske county Logan County, i staten Arkansas. I 2000 havde byen et indbyggertal på .

Byer i Arkansas
Camden (Arkansas)

Camden er en amerikansk by og administrativt centrum for det amerikanske county Ouachita County i staten Arkansas. I 2007 havde byen et indbyggertal på .

Byer i Arkansas
Gitte Krogh

Gitte Krogh (født 13. maj 1977) er en dansk tidligere professionel fodboldspiller, der debuterede på landsholdet som 17årig i 1994. Hun scorede 46 mål i sin landshold karriere.
Hun deltog for ved sommer-OL 1996, hvor hun spillede tre kampe for Danmark.
Hun blev udnævnt til årets fodboldspiller i år 2000 og stoppede i 2001 sin professionelle karriere, som 24-årig, efter at have været med til at sikre Danmark en plads blandt de fire bedste i Europa ved EM-slutrunden i Tyskland sommeren 2001. Efter karrieren som fodboldspiller, arbejder hun nu som efterskolelærer på Tommerup Efterskole.

Referencer

Eksterne henvisninger 
 

Fodboldspillere fra Danmark
Kvindelige fodboldlandsholdsspillere fra Danmark
Mike Lewis (roer)

Mike Lewis (født 15. april 1981 i Victoria, Canada) er en canadisk letvægtsroer. Hans nuværende klub er Victoria Universitet.

Lewis vandt i 2008 bronze til Olympiske lege i kategorien letvægtsfirer, sammen med roerne Iain Brambell, Jon Beare og Liam Parsons.

Eksterne links 
 Profil på RowingCanada.org 

Roere fra Canada
Arkansas City

Arkansas City er en amerikansk by og administrativt centrum for det amerikanske county Desha County i staten Arkansas. I 2000 havde byen et indbyggertal på 589.

Byer i Arkansas
Operation Barclay

Operation Barclay var en allieret vildledningsplan til støtte for invasionen af Sicilien, i 1943, under 2. verdenskrig.

Operationen var lavet for at forvirre aksemagternes militære kommandoer om stedet for det forventede allierede angreb over Middelhavet og aflede opmærksomheden og ressourcerne fra Sicilien. Operationen skulle få det til at ligne, at en invasion gennem Balkan var på vej med brug af falske troppebevægelser, radiotrafik, rekruttering af græske tolke, græske kort og Operation Mincemeat, hvor man ville skylle et officerlig i land i Spanien med falske planer. 

De allierede lavede en falsk hær, 12th Army, i det østlige Middelhav, som bestod af 12 fiktive divisioner. Hitler mente at de allierede ville invadere Europa gennem Balkan og Barclay skulle styrke den mulighed.

Vildledningen var en succes. Den tyske overkommando (Oberkommando der Wehrmacht – OKW), troede at der var mange flere allierede styrker i det østlige Middelhav, end det var tilfældet, og det troede de på, hvilket gjorde den efterfølgende vildledningsplan mere troværdig. Tyske styrke på Balkan blev forstærket fra 8 til 18 divisioner. Desuden træk italienerne deres flåde til Adriaterhavet, og dermed væk fra Sicilien. Operation Husky blev derfor en stor overraskelse for aksemagterne.

Bøger 
 Jon Latimer, Deception in War, London: John Murray, 2001

Referencer 
  2. verdenskrig vildledningsoperationer 

Barclay
Heeresgruppe C

Heeresgruppe C var betegnelsen på en tysk armégruppe under 2. verdenskrig. 
Heeresgruppe C optrådte to gange som betegnelse under krigen.

Vestfronten 
Den første Heeresgruppe C blev oprettet den 26. august 1939 med udgangspunkt i Heeresgruppenkommando 2 i Frankfurt am Main. I starten havde armégruppen kommandoen over alle enheder på Vestfronten, men efter afslutningen af Felttoget i Polen blev det indskrænket til kun at være enhederne på den sydlige del af Vestfronten. 

Det lykkedes for Heeresgruppe C at gennembryde Maginot-linjen under slaget om Frankrig i juni 1940. Heeresgruppe C bestod af 19 divisioner under general von Leeb Efter afslutningen af felttoget i Frankrig blev armégruppen i første omgang sendt tilbage til Tyskland, hvor den den 20. april 1941 blev overført til Østpreussen under dæknavnet "Abschnittsstab Ostpreußen". Den 21. juni 1941 fik den navneforandring til Heeresgruppe Nord. 

 Heeresgruppe C / Nord / Kurland
 Heeresgruppe C als Oberbefehlshaber Südwest

Italien 
Den anden armégruppe med dette bogstav blev oprettet i 1943 i Italien. Efter at Italiens diktator Benito Mussolini var blevet styrtet den 25. juli 1943 og den nye regering under marskal Pietro Badoglio havde kapituleret til de Allierede den 8. september blev Italien besat af tyske tropper, og der blev dannet en front mod de Allierede. I starten blev de tyske tropper fra 26. juli 1943 underlagt Oberbefehlshaber Süd; men den 26. november 1943 blev dette til Heeresgruppe C. 

Heeresgruppe C blev den første armégruppe som overgav sig til de Allierede. Officielt skete det den 2. maj 1945, men allerede den 29. april havde generaloberst von Vietinghoff uden tilladelse fra OKW underskrevet kapitulationen, som i starten måtte holdes hemmelig.

Øverstbefalende 
 26. august 1939 Wilhelm Ritter von Leeb
 21. november 1943 Albert Kesselring
 10. marts 1945 Heinrich von Vietinghoff (stedfortræder 26. oktober 1944 – 15. januar 1945)

Sammensætning 
Direkte underlagt armegruppen
 Heeresgruppen-Nachrichten-Regiment 639 (1. Aufstellung)
 Heeresgruppen-Nachrichten-Regiment 598 (2. Aufstellung)

Underordnede enheder

Eksterne kilder 
 Lexikon der Wehrmacht

Tysklands militær
Murfreesboro (Arkansas)

Murfreesboro er en amerikansk by og administrativt centrum i det amerikanske county Pike County i staten Arkansas. Ved folketællingen i 2000 havde byen et indbyggertal på .

Ekstern henvisning 
 Murfreesboros hjemmeside  

Byer i Arkansas
Texarkana (Arkansas)

Texarkana er en amerikansk by og administrativt centrum for det amerikanske county Miller County i staten Arkansas. I 2005 havde byen et indbyggertal på .

Texarkana ligger på grænsen mellem Texas og Arkansas og har navn efter disse to stater samt Louisiana, der ligger lidt sydligere.

Se også 
 Texarkana, Texas – den anden halvdel af Texarkana

Ekstern henvisning 

 Texarkanas hjemmeside  

Byer i Arkansas
Naarden

Naarden er en kommune og en by i Holland i provinsen Nordholland og har en fæstningsværk.

Eksterne henvisniger 
 Kommunesite

Fodnoter 

Byer i Nord-Holland
Tidligere kommuner i Nordholland
Des Arc (Arkansas)

Des Arc er en amerikansk by og administrativt centrum for det amerikanske county Prairie County i staten Arkansas. I 2000 havde byen et indbyggertal på .

Byer i Arkansas
Stuttgart (Arkansas)

Stuttgart er en amerikansk by og administrativt centrum for det amerikanske county Arkansas County i staten Arkansas. I 2000 havde byen et indbyggertal på .

Byer i Arkansas
DFS 230

DFS 230 var et tysk militært svævefly som blev anvendt af Luftwaffe under 2. Verdenskrig. Det blev udviklet af Deutsche Forschungsanstalt für Segelflug (DFS) med Hans Jacobs som ledende designer. Svæveflyet inspirerede briterne til at bygge Hotspur-svæveflyet. Flyet var designet til at supplere angreb med faldskærmstropper. Hvor faldskærmstropper kunne blive spredt, ville soldaterne i svæveflyet være samlet. Svæveflyet kunne rumme 10 soldater med udstyr eller en last på ca. 1.200 kg. Det blev brugt ved landsætninger ved Fort Eben-Emael 1940 og Slaget om Kreta 1941, samt i Nordafrika og ved Befrielsen af Benito Mussolini 1943.

Varianter 
 DFS 230 A-1 – Oprindelig produktionsversion
 DFS 230 A-2 – A-1 med dobbelt styregrej 
 DFS 230 B-1 – Bremseskærm tilføjet, kunne udstyres med MG34-maskingevær
 DFS 230 B-2 – B-1 med dobbelt styregrej 
 DFS 230 C-1 – Sen produktionsversion; B-1 med bremseraketter i næsen
 DFS 230 D-1 – C-1 med forbedret design af bremseraket, en prototype (DFS 230 V6)
 DFS 230 F-1 – større version med plads til 15 soldater, en prototype (DFS 230 V7, DV+AV)

Eksterne kilder 
 Warbird
 Luftarchiv

Militære transportfly
Fly fra 2. verdenskrig
Luftwaffe
Militærfly fra Tyskland
Svævefly
Yellville

Yellville er en amerikansk by og administrativt centrum for det amerikanske county Marion County i staten Arkansas. I 2000 havde byen et indbyggertal på .

Byer i Arkansas
Liam Parsons

Liam Parsons (født 27. juni 1977 i Thunder Bay, Ontario) er en canadisk letvægtsroer. Hans nuværende klub er Thunder Bay Rowing Club.

Parsons vandt i 2008 bronze til Olympiske lege i kategorien letvægtsfirer, sammen med roerne Iain Brambell, Jon Beare og Mike Lewis.

Eksterne links 
 Profil på RowingCanada.org 

Roere fra Canada
Prithvi Narayan Shah

Prithvi Narayan Shah (nepali: पृथ्वी नारायण शाह), født 1722 og død 1775, var grundlægger af det moderne Nepal. Han var konge af Gorkha fra 1743 og over det samlede Nepal fra 1768 og indtil sin død. Prithvi blev dermed grundlægger af Shah-dynastiet, der regerede Nepal indtil Gyanendra Bir Bikram Shah Dev blev afsat, monarkiet afskaffet og Nepal udråbt som republik i 2008

Prithvi overtog tronen i det lille kongerige Gorkha i 1743 efter sin far Nara Bhupal Shah, der med en blanding af diplomatisk list og snilde havde forsøgt at underlægge sig eller alliere sig med en række af de mange små kongedømmer og prinsestater, Nepal på dette tidspunkt var opdelt i. Prithvi fuldendte projektet gennem en udbredt anvendelse af militær magt og snilde og han indtog Nepaldalen (der i dag hedder Kathmandudalen) i 1768, hvorefter grundlæggelsen af det moderne Nepal anses som en realitet.

Referencer 

Kongelige fra Nepal
Christina Schilling

Christina Schilling er en dansk sangskriver, sanger og musiker. Hun har skrevet sange til kunstnere i Danmark, Sverige, Island, Spanien, Slovenien, Letland, Litauen og Sydafrika, og hendes musik er blevet bruge i film, musicals og teaterforestillinger. Hun er en del af sangskriverteamet Pixieland Productions. Schilling er også medlem, sangskriver og vokalist i jazzpop-gruppen Technicoloured Roses. Udover at skrive musik er Christina Schilling også sanger og har bl.a. medvirket på kor på div. albums, sunget backup vocals/kor i Dansk Melodi Grand Prix, musicals og hendes stemme kan også høres i forskellige reklamer og radiojingles.

Viña del Mar International Song Festival 
I 2013 var Schilling en af sangskriverne bag vinderen af Viña del Mar International Song Festival 2013. Sangen "Because You Can" blev fremført af den islandske sangerinde Hera Björk.

Eurovision Song Contest 
I 2009 var Christina Schilling en af sanskriverne bag det irske Melodi Grand Prix-bidrag "Et Cetera", der blev fremført af den irske sangerinde Sinead Mulvey og pigebandet Black Daisy. "Et Cetera" er skrevet af Niall Mooney, Jonas Gladnikoff, Daniele Moretti og Christina Schilling, og repræsenterede Irland ved Eurovision Song Contest 2009 i Moskva.

Dansk Melodi Grand Prix & nationale Eurovisionsfinaler 
 Someday med Hera Björk (Danmark 2009), 2. plads
 Et Cetera med Sinéad Muvley & Black Daisy (Irland 2009), 1. plads
 Tonight med Kafka ir Ruta (Litauens Melodi Grand Prix 2010), 4. plads (semi-finale)
 Falling med Nikki Kavanagh (Ireland 2011), 2. plads
 Sueños rotos med Melissa (Spain 2011), 5. plads
 Volver med Auryn (Spain 2011), 2. plads
 Run med Eva Boto (Slovenia 2012)
 Fool In Love med Davids & Dinara (Latvia 2013)
 Conquer My Heart med Svetlana Bogdanova (Moldova 2013)
 Sound of Colours med Jurgis Bruzga (Lithuania 2015), 5. plads
 Dangerous (S.O.S.) (Lithuania 2015), 3. plads

Eksterne henvisninger 
 Pixieland Productions

Referencer 

Sangskrivere fra Danmark
Sangere fra Danmark
Melodi Grand Prix
Dansksprogede forfattere fra Danmark
BM Ciudad de Almería

Balonmano Ciudad de Almería er en håndboldklub, fra Almería, Andalusien i Spanien. Holdet spillede i sæsonen 2008/2009 i Liga ASOBAL, der er den øverste håndboldliga i Spanien. Klubben blev dannet i 1997.

Halinformation 
 Navn: – Mpal. Rafael Florido
 By: – Almería
 Kapacitet: – 2.000 tilskuere
 Adresse: – Avda. de Mediterráneo, 228

Eksterne henvisninger 
 Klubbens opfficielle hjemmeside  

Håndboldklubber fra Spanien
Etableret i 1997
Jonas Gladnikoff

Jonas Gladnikoff (født 11. januar 1985) er en svensk sangskriver der bor i Ålandsøerne, der blandt andet har været med til at skrive sange til Melodi Grand Prix i Litauen, Albanien og Bulgarien. Han deltog i Dansk Melodi Grand Prix 2009 med sangen "Someday" skrevet sammen med Christina Schilling, Henrik Szabo og Daniel Nilsson.

"Someday" blev sunget af den islandske stjernediva Hera Björk.

I 2016 blev var en af hans sange med i Dansk Melodi Grand Prix. Det var sangen Who Needs a Heart, som han havde skrevet sammen med Sara Ljunggren og som Kristel Lisberg skulle synge.

Referencer 

Musikere fra Sverige
Sangskrivere fra Sverige
Melodi Grand Prix
Svensksprogede forfattere fra Sverige
BM Ciudad Encantada

BM Ciudad Encantada er en håndboldklub, der kommer fra Cuenca, Castilla-La Mancha, i Spanien. Holdet spiller pt. i Liga ASOBAL, den øverste håndbolddivision i spansk herrehåndbold.

Historie 
Balonmano Ciudad Encantada startede i 1989 under navnet Madrid-Cuenca. I 1990 fik holdet et nyt navn, nemlig Sociedad Conquense, som det beholdt indtil 1994, hvor klubben skiftede navn for tredje gang. Denne gang til Balonmano Conquense. Klubben fik sit nuværende navn i 1997. Holdet skiftede navn til Cuenca 2016, da byen deltog i konkurrencen om kulturhovedstad i Europa 2016. De har dog her for nylig i 2011 skiftet tilbage til BM Ciudad Encantada.

Halinformation 
 Navn: – El Sargal 
 By: – Cuenca
 Kapacitet: – 1.900 tilskuere
 Adresse: – c/ el sargal s/n

Håndboldklubber fra Spanien
Etableret i 1989
BM Alcobendas

Balonmano Alcobendas er en håndboldklub fra Alcobendas i Spanien. Klubben spiller i Liga ASOBAL efter en oprykning fra División de Honor B.

Eksterne henvisninger 
 BM Alcobendas Official Website 

Håndboldklubber fra Spanien
Etableret i 1994
Färlöv

Färlöv er en by i Kristianstads kommune i Skåne Län i Sverige. Byen har 1.026 indbyggere (2010).

Historie 
Byen brændtes ned af svenskerne den 6. februar 1612 under Kalmarkrigen og af danskerne den 31. juli 1678 under Den Skånske Krig. Da brændte hele byen ned ud over Klockaregården.

I 1997 blev en runesten, Färlövstenen fra 800-tallet, opdaget i Färlöv.

Färlövs Sogn 
Färlövs socken er et matrikelsogn i Östra Göinge herred i Skåne. 

I 1862 overtog Färlövs församling ansvaret for de kirkelige sager, mens den nyoprettede Färlövs landskommun overtog de verdslige sager. 

I 2003 blev Färlövs församling en del af Araslövs församling. Den delvist restaurerede ødekirke i Araslöv ejes Kungliga Vitterhets Historie och Antikvitets Akademien og forvaltes af Riksantikvarieämbetet.

Färlövs landskommun blev indlemmet i Araslövs landskommun i 1952 og i Kristianstads stad i 1967. Siden 1971 er Färlöv Sogn er del af Kristianstads kommun.

Byer i Kristianstads kommun
Sogne i Östra Göinge herred
Mora

Mora er en by i Dalarne i Sverige og hovedbyen i Mora Kommune. Byen har cirka 10.900 indbyggere.

I 1889 blev Zorngården i Mora færdig. Den blev opført af maleren Anders Zorn, dels som bolig, dels som atelier. Den er i dag et velbesøgt museum.

Mållinjen for Vasaløbet, der finder sted hvert år i marts og starter i Sälen, ligger i Mora.

Byen er hjemsted for ishockeyklubben Mora IK.

Henvisninger